Des de principis d'any, agents de la Policia de la Generalitat- Mossos d'Esquadra han realitzat a Barcelona 165 detencions de persones que han participat en la comissió de furts i/o robatoris violents de rellotges de luxe a la via pública.
Durant aquest estiu, aquest tipus de fets delictius ha experimentat un notable descens respecte a la tendència registrada des de l'any 2018, en què s'havia detectat un increment de fets delictius que tenien com a objectiu la sostracció de rellotges de la víctima.
Aquesta tendència va continuar a l'alça durant els primers mesos d'aquest any i, fins i tot, es va incrementar.
La pressió policial i les investigacions criminals han permès reduir aquests fets delictius durant aquest estiu amb un descens del 30% pel que fa a robatoris violents i un 49% en el cas dels furts.
Agents de la Policia de la Generalitat - Mossos d'Esquadra, de la Divisió d'Investigació Criminal i de la comissaria de Martorell, han desarticulat un grup criminal especialitzat en els robatoris amb força en domicilis.
L'operació ha permès detenir tres homes de nacionalitat georgiana, d'edats compreses entre els 33 i els 48 anys, considerats autors de set robatoris amb força en domicilis i de preparar-ne desenes més mitjançant la col·locació de "marcadors" a les portes del domicili.
En aquest cas la col·laboració ciutadana va ser clau per iniciar la investigació, que va concloure el 4 de setembre amb l'entrada i escorcoll als domicilis dels membres més actius del grup criminal, situats a Barcelona i Sabadell.
El 08/09/2019 els Mossos d'Esquadra van detenir nou joves presumptament implicats en dos robatoris violents comesos als districtes de l'Eixample i de Sant Martí, a Barcelona.
Les detencions es van realitzar en el marc de dues actuacions policials relacionades amb dues estrebades d'un telèfon mòbil i dues cadenes d'or.
La ràpida actuació dels agents van permetre la detencio dels autors dels dos robatoris violents.
En el marc del dispositiu Draga de prevenció de furts i robatoris violents a la xarxa ferroviària de Barcelona, que es va posar en marxa el passat 27 d'agost, el 6/09/2019 es va dur a terme un nou operatiu policial de prevenció de furts i robatoris violents al metro i tren de Barcelona amb l'objectiu de minimitzar l'acció dels carteristes multireincidents que actuen diàriament.
Agents de la Policia de la Generalitat- Mossos d'Esquadra, de la Guàrdia Urbana de Barcelona i de la Policia Nacional es van desplegar en les principals línies i estacions de metro i tren de Rodalies de Catalunya, a Barcelona.
L'operatiu s'ha saldat amb un balanç de 2 investigats per apropiació indeguda d'un telèfon mòbil, un denunciat per tinença d'haixix i 17 detinguts –que acumulen més de 300 detencions majoritàriament per delictes de patrimoni- en el marc de l'aplicació de la Llei d'Estrangeria
Amb l'objectiu de detectar possibles autors de robatoris violents, amb ordres de detenció pendents o en possessió d'armes prohibides i/o instruments perillosos utilitzats en aquests fets delictius, la comissaria de Nou Barris i la Guardia Urbana de Barcelona han treballat conjuntament en el dispositiu "Brake".
El dispositiu es va iniciar el passat 19 d'agost amb el resultat següent:
Amb l'objectiu de revertir la situació actual d'inseguretat des de diferents àmbits d'actuació, el passat dia 5 de setembre el conseller d'Interior, Miquel Buch va presidir la primera reunió del Pla estratègic Barcelona Ciutat Segura a la que van assistir el comissari en cap de la Policia de la Generalitat-Mossos d'Esquadra, Eduard Sallent i altres comandaments del cos.
Des del Pla estratègic, anunciat pel conseller en la Junta Local de Seguretat del passat 19 de juliol, es treballaran 4 eixos: la reducció de la criminalitat, la millora del servei a la ciutadania, la reestructuració i revisió de l'organització de seguretat de la ciutat per aconseguir més proximitat i la millora de la convivència posant el focus en l'ús i l'abús de l'espai públic.
Aquest eixos es complementen en 8 grups de treball amb les entitat de la societat civils que en formaran part i que properament es reuniran per treballar i establir un pla que es pugui aplicar en tres mesos.
A la reunió també van assistir diferents departaments de la Generalitat, representants de l'Ajuntament de Barcelona, la Diputació de Barcelona, Cambra de Comerç de Barcelona, Federació d'Associacions de Veïns de Barcelona, entre d'altres.